S-1585/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. mars 2022, á hendur J-kk-þgf H-kk-þgf L-kk-þgf, kt. [...], [...], fyrir nytjastuld og umferðarlagabrot með því að hafa, laugardaginn 11. desember 2021, heimildarlaust tekið bifreiðina [...]við verslunina N1 á Ártúnshöfða í Reykjavík og ekið henni sviptur ökurétti, undir áhrifum áfengis og óhæfur til þess að stjórna henni örugglega vegna ávana- og fíkniefna (í blóðsýni mældist vínandamagn 1,72 ‰ og tetrahýdrókannabínól 4,5 ng/ml) á bensíndælu við verslunina og áfram að inngangi hennar þar sem eigandi bifreiðarinnar stöðvaði aksturinn.

Telst háttsemi þessi varða við 1. mgr. 259. gr. almennra hegningarlaga nr. 19/1940 og 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. laga nr. 77/2019.

Ákærði sótti ekki þing við fyrirtöku málsins í dag og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 24. mars 2022, var ákærða gert að greiða sekt með lögreglustjórasátt 28. mars 2014 meðal annars fyrir akstur undir áhrifum ávana- og fíkniefna. Þá var ákærða gert að sæta fangelsi í 14 mánuði, þar af 12 mánuðir skilorðsbundnir til tveggja ára, með dómi Héraðsdóms Reykjavíkur 6. nóvember 2015 meðal annars fyrir akstur undir áhrifum ávana- og fíkniefna. Þann 2. október 2017 var ákærða gert að sæta fangelsi í 15 mánuði, þar af 12 mánuðir skilorðsbundnir til eins árs, með dómi Héraðsdóms Reykjavíkur meðal annars fyrir akstur undir áhrifum ávana- og fíkniefna og akstur sviptur ökurétti. Þá var ákærða gert að greiða sekt með lögreglustjórasátt 10. júní 2020 meðal annars fyrir akstur sviptur ökurétti. Loks var ákærða gert að sæta fangelsi í 8 mánuði með dómi Héraðsdóms Reykjavíkur 3. mars 2021 meðal annars fyrir akstur undir áhrifum ávana- og fíkniefna og akstur sviptur ökurétti, en dómurinn var hegningarauki við sáttina frá 10. júní 2020. Að öðru leyti hefur sakarferill ákærða ekki áhrif við ákvörðun refsingar.

Samkvæmt framangreindu verður við ákvörðun refsingar við það miðað að ákærða sé nú í þriðjasinn gerð refsing fyrir akstur sviptur ökurétti og í fimmt asinn fyrir akstur undir áhrifum ávana- og fíkniefna, innan ítrekunartíma í skilningi 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 5 mánaða fangelsi.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 167.4 00 krónur að meðtöldum virðisaukaskatti, og 119.171 krónur í annan sakarkostnað.

Af hálfu ákæruvaldsins flutti málið J-kk-nf K-kk-nf saksóknar fulltrúi.

S-kk-nf G-kk-nf aðstoðarmaður dómara kveður upp dóm þennan.

DÓMSORÐ:

Ákærði, J-kk-nf H-kk-nf L-kk-nf, sæti fangelsi í 5 mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 167.4 00 krónur að meðtöldum virðisaukaskatti, og 119.171 krónur í annan sakarkostnað.

S-kk-nf G-kk-nf